Κέλυ Τουσμάνωφ

Η Κέλυ Τουσμάνωφ (Αγγελική Τουσμάνωφ) είναι  υψίφωνος, δραματική κολορατούρα.

Πρώτα χρόνια και μόρφωση 
Η Τουσμάνωφ γεννήθηκε στην Αθήνα από Έλληνες γονείς. 

Αποφοίτησε από το  Απολλώνιο ωδείο Αθηνών. Τα πρώτα χρόνια ήταν κάτω από την επίβλεψη του καθηγητή τενόρου Γιάννη Τοκμακίδη. Αργότερα, με την παρότρυνσή του κι έχοντας πάρει εξαιρετικές βάσεις, πήγε στην τάξη του βαρύτονου Κώστα Πασχάλη με κορεπετίτορα την Μπήλιω Μωραΐτη,  με τους οποίους πήρε το δίπλωμά της το 2001 με Άριστα παμψηφεί και της αποδόθηκε επίσης το πρώτο βραβείο της σχολής.  

Το 2002 παρακολούθησε master class με την μετζοσοπράνο Christa Ludwig.

Το 2003 της χορηγήθηκε υποτροφία από το Μέγαρο Μουσικής Αθηνών υπό την προεδρία του αείμνηστου Χρήστου Λαμπράκη, για να συνεχίσει τις σπουδές της με την σοπράνο Maria Luisa Cioni και κορεπετίτορα τον μαέστρο και συνθέτη Roberto Negri στο Μιλάνο.

Καριέρα 
Το 1998 όταν ακόμη φοιτούσε στο ωδείο, την προσέλαβαν στην Εθνική Λυρική Σκηνή  (Ε.Λ.Σ.) ως χορωδό για παραγωγές στο Μέγαρο Μουσικής Αθηνών και στο Ωδείο Ηρώδου του Αττικού. 

Από το 2002 και μετά εμφανίστηκε σε κονσέρτα μέσα στον Ελλαδικό χώρο, αλλά και στο φουαγιέ της  Ε.Λ.Σ. στα πλαίσια των συναυλιών "Νέοι Λυρικοί Τραγουδιστές" καθώς επίσης και στην Ακαδημία Αθηνών.

Έκανε το διεθνές ντεμπούτο της στο Oueen Elisabeth Hall στο Λονδίνο το 2003 στα πλαίσια της εκδήλωσης "Greek stars at the opera" με τη London Philharmonia Orchestra υπό την διεύθυνση του μαέστρου Βασίλη Χριστόπουλου.

Το 2004 συνεργάστηκε με τον συνθέτη Leo Kottakis για την ηχογράφηση του έργου του "The last voyage" εμπνευσμένο από την ποίηση του Κωνσταντίνου Καβάφη στο Λονδίνο και το παρουσίασαν ζωντανά στην πρεσβεία της Αιγύπτου στην Αθήνα. Την ίδια χρονιά της ανατέθηκε το cover της όπερας του Giuseppe Verdi, La traviata από το Μέγαρο Μουσικής Αθηνών.

Το 2005 συνεργάστηκε με τον δημοφιλή τραγουδιστή Μάριο Φραγκούλη και την Συμφωνική Ορχήστρα του Δήμου Θεσσαλονίκης  υπό την διεύθυνση του μαέστρου Richard Balcombe  για δύο συναυλίες στο Μέγαρο Μουσικής Θεσσαλονίκης.

Το 2006 συνεργάστηκε ξανά με τον δημοφιλή τραγουδιστή Μάριο Φραγκούλη και την Orchestra and choir of the Novaya Opera of Moscow  υπό την διεύθυνση του μαέστρου Evgeny Samoilov  Κυκλοφορεί σε DVD. 

Το 2011 συνεργάστηκε με την Εθνική Συμφωνική  Ορχήστρα της ΕΡΤ υπό την διεύθυνση του μαέστρου Ανδρέα Πυλαρινού για μία συναυλία στο Δημοτικό Θέατρο Κέρκυρας, η οποία αναμεταδόθηκε από την ΕΡΤ.

Το 2012 συνεργάστηκε με την Φιλαρμονική εταιρία Μάντζαρος για συναυλία στο Δημοτικό Θέατρο Κέρκυρας υπό την διεύθυνση του αρχιμουσικού Σωκράτη Άνθη.

To 2014 συνεργάστηκε με την Ορχήστρα της Φιλαρμονικής εταιρείας Κέρκυρας για συναυλία στο Δημοτικό Θέατρο Κέρκυρας υπό την διεύθυνση του μαέστρου Άλκη Μπαλτά.    Την ίδια χρονιά της ανατέθηκε να τραγουδήσει στην πρεμιέρα του ορατόριου Conventus - 1864, του συνθέτη  Zorzes Katris στο Δημοτικό θέατρο Πειραιά καθώς και στο Δημοτικό θέατρο Κέρκυρας υπό την διεύθυνση του αρχιμουσικού Δημήτρη Χαλκιά. Επίσης συνεργάστηκε με την Φιλαρμονική εταιρία Μάντζαρος για συναυλία στο Δημοτικό Θέατρο Κέρκυρας υπό την διεύθυνση του αρχιμουσικού Σωκράτη Άνθη. 

Το 2016 τραγούδησε στο Παλαιό φρούριο Κέρκυρας με την  Φιλαρμονική εταιρία Μάντζαρος για συναυλία υπό την διεύθυνση του αρχιμουσικού Σωκράτη Άνθη στα πλαίσια του Φεστιβάλ Gina Bachauer.

To 2018 συνεργάστηκε με την Φιλαρμονική Ένωση Κέρκυρας Καποδίστριας  υπό την διεύθυνση του αρχιμουσικού Δημήτρη Παπικινού για συναυλία αφιερωμένη στην βράβευση του Αρχιεπισκόπου Τιράνων Αναστάσιου στο Αχίλλειο, καθώς και για συναυλία στο Δημοτικό θέατρο Κέρκυρας.

Το 2019 συνεργάστηκε με την Φιλαρμονική Ένωση Κέρκυρας Καποδίστριας  υπό την διεύθυνση του αρχιμουσικού Δημήτρη Παπικινού για συναυλία στο Μέγαρο Μουσικής Αθηνών.

Τηλεοπτικές και ραδιοφωνικές αναμεταδόσεις - ηχογραφήσεις 

 2003	 Ραδιοφωνική αναμετάδοση συναυλίας από την ΕΡΑ3 στην Ακαδημία Αθηνών. 
 2004	 Ηχογράφηση CD : «The Last Voyage», του συνθέτη Leonidas Kottakis, βασισμένο στην ποίηση του Κ. Καβάφη στο Λονδίνο. 
 2006	 Κινηματογράφηση DVD της συναυλίας στο Ωδείο Ηρώδου του Αττικού με τον Μάριο Φραγκούλη και την ορχήστρα και χορωδία της Novaya Opera theater of Moscow, μαέστρος Evgeny Samoilov. 
 2011	 Πανελλήνια τηλεοπτική αναμετάδοση συναυλίας από την ΕΡΤ, σε συνεργασία με την Εθνική Συμφωνική  Ορχήστρα της ΕΡΤ υπό την διεύθυνση του μαέστρου Ανδρέα Πυλαρινού.   
 2012	 Τηλεοπτική αναμετάδοση συναυλίας με την Φιλαρμονική εταιρία Μάντζαρος  υπό την διεύθυνση του αρχιμουσικού Σωκράτη Άνθη.
 2014	 Τηλεοπτική αναμετάδοση συναυλίας με την Ορχήστρα της Φιλαρμονικής εταιρείας Κέρκυρας υπό την διεύθυνση του μαέστρου Άλκη Μπαλτά.    
 2014	 Τηλεοπτική αναμετάδοση συναυλίας της  πρεμιέρας του ορατόριου Conventus - 1864, του συνθέτη  Zorzes Katris. 
 2014	 Τηλεοπτική αναμετάδοση συναυλίας με την Φιλαρμονική εταιρία Μάντζαρος  υπό την διεύθυνση του αρχιμουσικού Σωκράτη Άνθη.
 2018	 Τηλεοπτική αναμετάδοση συναυλίας με την Φιλαρμονική Ένωση Κέρκυρας Καποδίστριας  υπό την διεύθυνση του αρχιμουσικού Δημήτρη Παπικινού. 
2019	 Τηλεοπτική αναμετάδοση συναυλίας με την Φιλαρμονική Ένωση Κέρκυρας Καποδίστριας  υπό την διεύθυνση του αρχιμουσικού Δημήτρη Παπικινού. 
2019	 Τηλεοπτική αναμετάδοση συναυλίας με την Φιλαρμονική Ένωση Κέρκυρας Καποδίστριας  υπό την διεύθυνση του αρχιμουσικού Δημήτρη Παπικινού.

Ρεπερτόριο

Παραπομπές 

Ελληνίδες υψίφωνοι‎

Εξωτερικοί σύνδεσμοι 

https://www.kellytousmanoff.com/el/kely-toysmanof-soprano/
http://www.kerkyrasimera.gr/index.php/el-gr/topika/politismos/item/15844-i-lyriki-tragoudistria-kelly-tousmanof-stin-kerkyra-simera-gia-ola 
http://www.corfuphil.org/gr/article/deltio-tupou-kerkura-25-02-2019
https://www.corfupress.com/cp/2018/12/%CE%B1%CF%80%CE%BF%CE%BB%CF%8D%CF%84%CF%89%CF%82-%CE%B5%CF%80%CE%B9%CF%84%CF%85%CF%87%CE%B7%CE%BC%CE%AD%CE%BD%CE%B7-%CE%B7-%CF%83%CF%85%CE%BD%CE%B1%CF%85%CE%BB%CE%AF%CE%B1-%CF%84%CE%B7%CF%82-%CF%86/
https://www.corfupress.com/cp/2019/03/%CE%BA%CE%B1%CF%84%CE%AC%CE%BC%CE%B5%CF%83%CF%84%CE%BF-%CF%84%CE%BF-%CE%BC%CE%AD%CE%B3%CE%B1%CF%81%CE%BF-%CE%BC%CE%BF%CF%85%CF%83%CE%B9%CE%BA%CE%AE%CF%82-%CF%83%CF%84%CE%B7-%CF%83%CF%85%CE%BD%CE%B1/
http://www.ert.gr/perifereiakoi-stathmoi/kerkira/kerkyra-synaylia-tis-kapodistrias/